Slovenská pošta, a.s., na základe poverenia  spoločnosťou SPP – distribúcia, a. s., bude v období od 14. júla 2014 do 12. augusta 2014 vykonávať v našej obci odpočty spotreby zemného plynu. Zamestnanci Slovenskej pošty budú stavy plynomerov fotografovať prostredníctvom mobilného PDA zariadenia.

Odpočty budú realizované počas pracovných dní v čase od 8:30 do 20:30 hod a počas dní pracovného voľna v čase od 10:00 do 20:30 hod. Spotrebitelia budú o odpočtoch informovaní prostredníctvom vývesiek. Pracovník pošty, ktorý príde vykonať odpočet vášho plynomeru sa preukáže služobným preukazom Slovenskej pošty.